2019. gada 10. septembrī Noteikumi Nr. 429

Rīgā (prot. Nr. 39 23. §)

**Grozījumi Ministru kabineta 2004. gada 17. februāra noteikumos Nr. 83 "Āfrikas cūku mēra likvidēšanas un draudu novēršanas kārtība"**

Izdoti saskaņā ar

Veterinārmedicīnas likuma

26. panta pirmo daļu un

27. panta trešo daļu

Izdarīt Ministru kabineta 2004. gada 17. februāra noteikumos Nr. 83 "Āfrikas cūku mēra likvidēšanas un draudu novēršanas kārtība" (Latvijas Vēstnesis, 2004, 28. nr.; 2009, 57., 157. nr.; 2013, 158., 223. nr.; 2014, 167., 220. nr.; 2015, 59., 128., 167., 220. nr.; 2016, 24., 77., 152., 169., 194., 227. nr.; 2017, 11., 36., 51., 128., 148., 183., 223. nr.; 2018, 5., 58., 79., 128., 149., 162., 179., 187. nr.; 2019, 42., 114. nr.) šādus grozījumus:

1. Izteikt 71.14 punktu šādā redakcijā:

"71.14 Dzīvas cūkas, kuru izcelsmes novietne atrodas III riska zonā ([3. pielikums](https://likumi.lv/ta/id/84573#piel3)), atļauts pārvietot uz III riska zonā esošu kautuvi, bet cūkas, kuru izcelsmes novietne atrodas II riska zonā ([3. pielikums](https://likumi.lv/ta/id/84573#piel3)), atļauts pārvietot uz II riska zonā esošu kautuvi un iegūto cūkgaļu izplatīt ārpus II vai III riska zonas Latvijas teritorijā, ja pārvietojamās cūkas atbilst vienai no šādām prasībām:

71.141. izcelsmes novietnē:

71.141.1. tās atrodas kopš dzimšanas vai ne mazāk kā 30 dienas līdz pārvietošanai, un 30 dienu laikā pirms plānotās pārvietošanas novietnē nav ievesta neviena cūka no II, III vai IV riska zonas;

71.141.2. septiņu dienu laikā pirms plānotās pārvietošanas inspektors vai praktizējošs veterinārārsts ir paņēmis paraugus laboratoriskiem izmeklējumiem, lai veiktu cūku mēra patogēnu identifikācijas testu, un inspektors 24 stundu laikā pirms plānotās pārvietošanas ir veicis cūku klīnisko izmeklēšanu attiecībā uz cūku mēri cūku mēra diagnostikas rokasgrāmatā noteiktajā kārtībā. Pārvadāšana ir atļauta, ja klīniskajos un laboratoriskajos izmeklējumos nav konstatēta cūku saslimšana vai inficēšanās ar cūku mēra vīrusu;

71.141.3. dzīvnieku īpašnieks katru nedēļu vienu reizi katrā ražošanas vienībā nodrošina pēc 60 dienu vecuma sasniegšanas mirušu cūku izmeklējumus ar cūku mēra patogēnu identifikācijas testu, ievērojot vispārējās paraugu ņemšanas un pārvadāšanas procedūras un kritērijus, kas noteikti cūku mēra diagnostikas rokasgrāmatā;

71.142. izcelsmes novietnē:

71.142.1. ir izveidota nodalīta ražošanas vienība, kuras apkalpošanai tiek izmantots aprīkojums un tehnika, kas cūkas ļauj barot, kopt un turēt nošķirti no pārējās novietnes daļas, un ir saņemts dienesta inspektora apliecinājums par to, ka ražošanas vienības struktūra, lielums un attālums starp to un pārējo novietnes daļu, kurā tiek turētas cūkas, un darbība visā novietnē ir organizēta tā, lai garantētu, ka cūku mēra vīruss nenonāk ražošanas vienībā;

71.142.2. tās atrodas kopš dzimšanas vai ne mazāk kā 30 dienas līdz pārvietošanai, un 30 dienu laikā pirms plānotās pārvietošanas novietnē nav ievesta neviena cūka no II, III vai IV riska zonas;

71.142.3. septiņu dienu laikā pirms plānotās pārvietošanas inspektors vai praktizējošs veterinārārsts ir paņēmis paraugus laboratoriskiem izmeklējumiem, lai veiktu cūku mēra patogēnu identifikācijas testu, un inspektors 24 stundu laikā pirms plānotās pārvietošanas ir veicis cūku klīnisko izmeklēšanu attiecībā uz cūku mēri cūku mēra diagnostikas rokasgrāmatā noteiktajā kārtībā. Pārvadāšana ir atļauta, ja klīniskajos un laboratoriskajos izmeklējumos nav konstatēta cūku saslimšana vai inficēšanās ar cūku mēra vīrusu;

71.142.4. dzīvnieku īpašnieks katru nedēļu vienu reizi katrā ražošanas vienībā nodrošina pēc 60 dienu vecuma sasniegšanas mirušu cūku izmeklējumus ar cūku mēra patogēnu identifikācijas testu, ievērojot vispārējās paraugu ņemšanas un pārvadāšanas procedūras un kritērijus, kas noteikti cūku mēra diagnostikas rokasgrāmatā;

71.143. izcelsmes novietnē:

71.143.1. tās atrodas kopš dzimšanas vai ne mazāk kā 30 dienas līdz pārvietošanai, un 30 dienu laikā pirms plānotās pārvietošanas novietnē nav ievesta neviena cūka no II, III vai IV riska zonas;

71.143.2. inspektors vismaz divas reizes gadā ar vismaz četru mēnešu intervālu ir pārbaudījis cūkas atbilstoši cūku mēra diagnostikas rokasgrāmatā noteiktajai kārtībai;

71.143.3. dzīvnieku īpašnieks ir ieviesis šo noteikumu 68.2.2., 68.2.4. un 68.2.7. apakšpunktā minētos pasākumus;

71.143.4. dzīvnieku īpašnieks ir ieviesis biodrošības pasākumus saskaņā ar normatīvajiem aktiem par biodrošības pasākumu kopumu dzīvnieku turēšanas vietām;

71.143.5. dzīvnieku īpašnieks katru nedēļu vienu reizi katrā ražošanas vienībā nodrošina pēc 60 dienu vecuma sasniegšanas mirušu cūku izmeklējumus ar cūku mēra patogēnu identifikācijas testu, ievērojot vispārējās paraugu ņemšanas un pārvadāšanas procedūras un kritērijus, kas noteikti cūku mēra diagnostikas rokasgrāmatā."

2. Izteikt 3. pielikuma 1.1. apakšpunktu šādā redakcijā:

|  |  |
| --- | --- |
| "1.1. | Aizputes novada Cīravas pagasta daļa uz ziemeļiem no autoceļa 1192, Lažas pagasta daļa uz ziemeļrietumiem no autoceļa 1199 un uz ziemeļiem no Padures autoceļa" |

3. Izteikt 3. pielikuma 1.4. apakšpunktu šādā redakcijā:

|  |  |
| --- | --- |
| "1.4. | Pāvilostas novads" |

4. Izteikt 3. pielikuma 1.9. un 1.10. apakšpunktu šādā redakcijā:

|  |  |
| --- | --- |
| "1.9. | Grobiņas novads |
| 1.10. | Durbes novada Dunalkas pagasta daļa uz rietumiem no autoceļiem P112, 1193 un 1192 un Tadaiķu pagasts" |

5. Svītrot 3. pielikuma 2. punktu.

6. Izteikt 3. pielikuma 3.104. un 3.105. apakšpunktu šādā redakcijā:

|  |  |
| --- | --- |
| "3.104. | Aizputes novada Kalvenes pagasta daļa uz dienvidiem no autoceļa A9 |
| 3.105. | Durbes novada Durbes pagasta daļa uz dienvidiem no dzelzceļa līnijas Jelgava–Liepāja" |

7. Papildināt 3. pielikumu ar 5.3. un 5.4. apakšpunktu šādā redakcijā:

|  |  |
| --- | --- |
| "5.3. | Aizputes novada Aizputes pagasts, Cīravas pagasta daļa uz dienvidiem no autoceļa 1192, Kazdangas pagasts, Kalvenes pagasta daļa uz ziemeļiem no autoceļa A9, Lažas pagasta dienvidaustrumu daļa un pagasta daļa uz dienvidaustrumiem no autoceļa 1199 un uz dienvidiem no Padures autoceļa |
| 5.4. | Durbes novada Vecpils pagasts, Durbes pagasta daļa uz ziemeļiem no dzelzceļa līnijas Jelgava–Liepāja un Dunalkas pagasta daļa uz austrumiem no autoceļiem P112, 1193 un 1192" |

8. Papildināt 3. pielikumu ar 6.3. un 6.4. apakšpunktu šādā redakcijā:

|  |  |
| --- | --- |
| "6.3. | Aizpute |
| 6.4. | Durbe" |

Ministru prezidents A. K. Kariņš

Zemkopības ministrs K. Gerhards